Dødspiloten googlet selvmord og sikkerhet i cockpit
Det kommer frem i en pressemelding fra statsadvokaten i Düsseldorf torsdag ettermiddag. Politiet mener å vite dette etter å ha gått gjennom beslaglagte dokumenter og et nettbrett fra annenpilotens hjem. Lubitz har søkt på internett på hvordan sikkerhetstiltakene i en cockpitdør fungerer, selvmordsmetoder og medisinsk behandling. * SISTE: * På en pressekonferanse torsdag kveld kommer politiet med oppdatert informasjon om etterforskningen. De melder at 40 mobiltelefoner er blitt funnet på krasjstedet, alle i svært elendig forfatning. Man håper likevel å kunne hente ut noe informasjon fra telefonene. * Politiet opplyser også at de har isolert 150 ulike DNA-profiler blant likrestene på åstedet, men at disse ikke er blitt identifisert. SPESIAL: Dette er ofrene fra dødsflyet Lubitz' søk skal ha blitt gjort i dagene før flystyrten tirsdag i forrige uke. Politiet har så langt oversikt over søk Lubitz gjorde mellom 16. og 23. mars. – Minst en av dagene søkte han på cockpitdører og sikkerheten rundt disse, skriver talsmann Ralf Herrenbrueck i pressemeldingen. Nettleserens historie skal ikke ha vært slettet. Ting man har funnet av personlig korrespondanse gjør at politiet er sikre på at det er Lubitz som har brukt nettbrettet. Politiet opplyser videre at de vil gjøre nærmere undersøkelser av det beslaglagte materialet, men på grunn av omfanget regner de med dette arbeidet vil ta noe tid.Onsdag forrige uke kom det frem at den andre av de to «svarte boksene» til det styrtede Germanwings-flyet var funnet, men at innholdet manglet. Letemannskap har derfor lett etter resten av boksen i ni dager på ulykkesstedet i de franske Alpene. Skjærtorsdag ble det klart at de restene - som inneholder ferdskriveren - er funnet. Etterforskerne håper å få avdekket flere detaljer som kan forklare ulykken der Andreas Lubitz (27) tilsynelatende styrtet passasjerflyet i fjellsiden med vilje. Ferdskriveren, som er den boksen som man nå har funnet innholdet til, inneholder avlesninger av de fleste instrumenter om bord i flyet, som var en Airbus 320.Den første svarte boksen ble funnet i vrakrestene etter flyet i forrige uke. Lydopptakene viser hvordan Lubitz tok over kontrollen da kapteinen gikk på toalettet. Da han kom tilbake var døren stengt. På opptakene kan man høre kapteinen banke på døren, trolig med en metallgjenstand, mens han skriker: – Åpne den jævla døra! VG har tidligere omtalt de siste minuttene ombord i Germanwings-flyet. Det var med en enkel liten knapp at dødspiloten kunne føre de 150 menneskene i døden. Så lenge den lille knappen i cokpiten står ned mot «LOCK» er det ingenting de utenfor cockpiten kan gjøre - selv om man kan koden som skal åpne døren. I løpet av etterforskningen har det også kommet frem at Lubitz egentlig skulle vært sykemeldt den dagen krasjet skjedde, men han hadde holdt sykdommen skjult for sin arbeidsgiver. I hjemmet hans fant man blant annet istykkerrevne sykemeldinger.Tirsdag hevdet en fransk journalist som jobber for tyske Bild og franske Paris-Match å ha sett et videoopptak fra innsiden av flyet i det dette styrtet. Opptaket skal ha blitt funnet på en mobiltelefon blant vrakdelene. Ingen slik video har så langt blitt offentliggjort. Fransk politi opplyser til nyhetsbyrået AP at de har funnet mobiltelefoner, men at de ikke har blitt skikkelig undersøkt ennå. Ut over det ønsket de ikke kommentere påstandene. Journalisten selv, Frederic Helbert blånekter i et intervju med AP for at han har løyet om videoen han hevder å ha sett. Han hevder å ha blitt vist denne av en som jobber tett på etterforskningen. Selv har han ingen kopi av den. – Publikasjonene valgte ikke å publiserer den fordi den ikke har noen verdi for etterforskningen, men det kunne ha vært forferdelig å sett for pårørende, sier Helbert. Videre forteller han at opptaket er gjort fra bak i flyet, slik at man ikke ser ansiktene til passasjerene, men man kan høre deres skrik. – Ingen beveger seg, eller reiser seg opp. Det som var grusomt, det som har satt seg fast i minnet mitt, er lyden. Passasjerene forstår at noe forferdelig er i ferd med å skje, hevder Helbert.
I dagene før han styrtet Germanwings-flyet med 150 mennesker om bord gjorde Andreas Lubitz nettsøk på selvmordsmetoder og hvordan sikkerheten på cockpitdører fungerer.